CELEX: 62018CN0135
Language: et
Date: 2018-02-20 00:00:00
Title: Kohtuasi C-135/18: Eelotsusetaotlus, mille on esitanud Bundesgerichtshof (Saksamaa) 20. veebruaril 2018 – Logistik XXL GmbH versus CMR Transport & Logistik

4.6.2018   
            
            
               ET
            
            
               Euroopa Liidu Teataja
            
            
               C 190/6
            
         Eelotsusetaotlus, mille on esitanud Bundesgerichtshof (Saksamaa) 20. veebruaril 2018 – Logistik XXL GmbH versus CMR Transport & Logistik
   (Kohtuasi C-135/18)
   (2018/C 190/08)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: Logistik XXL GmbH
   
      Kostja: CMR Transport & Logistik
   
      Eelotsuse küsimused
   
   
               1.
            
            
               Kas kohtuotsuse puhul, mis kohustab kostjat kohustuse täies ulatuses ja tingimusteta täitmiseks ning mille peale esitati päritoluliikmesriigis tavalises korras edasikaebus, või juhul, kui sellise edasikaebuse esitamise tähtaeg ei ole veel möödunud, kujutab otsuse teinud kohtu korraldus, et kohtuotsus on ainult tagatise vastu viivitamata täidetav, endast tingimust Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (1) I lisas sätestatud tüüpvormi punkti 4.4. tähenduses?
            
         
               2.
            
            
               Kui vastus esimesele küsimusele on jaatav, siis kas see kehtib ka juhul, kui päritoluliikmesriigis on tagatistäitmine viivitamata täidetavaks tunnistatud kohtuotsuse alusel võimalik ilma tagatise andmiseta?
            
         
               3.
            
            
               Kui vastus teisele küsimusele on jaatav,
               
                           a)
                        
                        
                           siis kuidas peab otsuse teinud kohus kohtuotsuse korral, mis sisaldab täitmisele pööratavat kohustust ning mille peale esitati päritoluliikmesriigis tavalises korras edasikaebus, või juhul, kui sellise edasikaebuse esitamise tähtaeg ei ole veel möödunud, toimima Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades I lisas sätestatud tüüpvormi suhtes, kui kohtuotsuse täitmine võib päritoluliikmesriigis toimuda kohtuotsuse või seaduse alusel alles pärast tagatise andmist?
                        
                     
                           b)
                        
                        
                           Kas otsuse teinud kohus peab sellisel juhul väljastama Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades I lisas sätestatud tüüpvormi kasutades tunnistuse, esitamata punktides 4.4.1.–4.4.4 ette nähtud andmeid?
                        
                     
                           c)
                        
                        
                           Kas otsuse teinud kohus võib sellisel juhul tunnistuse väljastada Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades I lisas sätestatud tüüpvormis nii, et – näiteks selle tüüpvormi punktis 4.4.1 või punktis 4.4.3 – esitatakse täiendavad andmed vajaliku tagatise kohta ja tüüpvormile lisatakse seadusesätte tekst?
                        
                     
         
               4.
            
            
               Kui vastus teisele küsimusele on eitav,
               
                           a)
                        
                        
                           siis kuidas peab otsuse teinud kohus toimima Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades I lisas sätestatud tüüpvormi suhtes juhul, kui päritoluliikmesriigis on tagatistäitmine vastavalt seadusele lubatud alles pärast teatava tähtaja lõppemist?
                        
                     
                           b)
                        
                        
                           Kas otsuse teinud kohus võib sellisel juhul tunnistuse väljastada Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades I lisas sätestatud tüüpvormis nii, et – näiteks vormi punktis 4.4.1. või punktis 4.4.3 – esitatakse täiendavad andmed selle tähtaja kohta ja tüüpvormile lisatakse seadusesätte tekst?
                        
                     
         
      (1)  ELT 2012, L 351, lk 1.